**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлогот на закон: | Закон за изменување и дополнување на Законот за земјоделство и рурален развој |
| Одговорно лице и контакт информации: | Александар Диље, Министерство за земјоделство, шумарство и водостопанствое-пошта: aleksandar.dilje@mzsv.gov.mk Александар Мусалевски, Министерство за земјоделство, шумарство и водостопанствоЕ- пошта: a.musalevski@mzsv.gov.mk  |
| Вид на Извештај: | [x]  Нацрт[ ] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Северна Македонија[ ]  НПАА [ ]  Заклучок на Владата на Република Северна Македонија[x] Друго  |
| Поврзаност со Директивите на ЕУ: | / |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x]  Не |
| Датум на објавување на нацрт Извештајот на ЕНЕР: | 21.12.2020 година |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: | \_\_\_\_\_\_\_\_\_\_\_2020 година |
| Рок за доставување на предлогот на закон до Генералниот секретаријат | \_\_\_\_\_\_\_\_\_\_\_2020 година |

**1. Опис на состојбите во областа и дефинирање на проблемот**

**1.1 Опис на состојбите**

Министерството за земјоделство, шумарство и водостопанство е надлежно за водење на Единствен регистар на земјоделски стопанства и Системот за идентификација на земјоделски парцели, воедно Подрачните единици врз база на договор со Агенцијата за финансиска поддршка во земјоделството и руралниот развој ги внесуваат податоците за финансиска поддршка во земјоделството во софтверот на Агенцијата со што се врши аплицирање за директни плаќања.

На овој начин во системот на апликација се нема интеграција на процедурите и постапките кај еден надлежен орган од момент на апликација до спроведување на исплата.

Во земјоделското производството нема оптимизација на производни трошоци и заедничка набавка или производство на материјали за производство, слабае е пазарната положба на земјоделските стопанства со воведување на заеднички операции за складирање и маркетинг на земјоделски производи или доработка, финализација и дистрибуција на земјоделски производи и нема имплементирано стандарди за квалитетот на земјоделските производи.

Со предлог законот се спроведува промена на името Република Македонија во Република Северна Македонија согласно уставните измени и се врши целосно усогласување со законот за прекршоци.

1.2 **Причини за проблемите кои се предмет на разгледување**

Со предлог законското решение се прави интеграција на проблемот од 1.1 од овој ПВР извештај и се овозможува целосна функционалност на Интегрираниот Административен Контролен Систем (ИАКС).

Ќе се подобри имплементацијата на зголемување на ефикасност на земјоделското производството преку оптимизација на производни трошоци и заедничка набавка ќе се подобри пазарната положба на земјоделските стопанства со воведување на заеднички операции за складирање и маркетинг на земјоделски производи или доработка, финализација и дистрибуција на земјоделски производи и ќе се овозможи воведување и заедничка примена на повисоки стандарди за квалитетот на земјоделските производи.

**2. Цели на предлог регулативата**

Со предлог законското решение се прави интеграција на проблемот од 1.1 од овој ПВР извештај и се овозможува целосна функционалност на Интегрираниот Административен Контролен Систем (ИАКС).

Да се подобри имплементацијата на зголемување на ефикасност на земјоделското производството преку оптимизација на производни трошоци и заедничка набавка да се подобри пазарната положба на земјоделските стопанства со воведување на заеднички операции за складирање и маркетинг на земјоделски производи или доработка, финализација и дистрибуција на земјоделски производи и да се овозможи воведување и заедничка примена на повисоки стандарди за квалитетот на земјоделските производи.

**3. Можни решенија (опции)**

3.1 **Опис на решението „не прави ништо“**

Доколку се одбере опцијата „не прави ништо“, нема да се подобри состојбата со стандардите, нема да се подобри системот за апликација и нема да се поедностави и олесни процедурата.

3.2 **Опис на можните решенија (опции) за решавање на проблемот**

Ќе подобри системот на апликација и интеграција на процедурите и постапките од момент на апликација до спроведување на исплата.

Ќе зголеми можноста за здружување на земјоделски производители во задруги и ќе се подобри состојбата за воведување на подобри стандарди на земјоделските производи.

1. **Проценка на влијанијата на регулативата**

 Можни позитивни и негативни влијанија од секоја од опциите:

4.1 Економски влијанија

Со предлог измените на закон за земјоделство, шумарство и водостопанство во однос на миграција на системите ќе се елиминираат бариерите и ограничувањата на деловните субјекти особено кај земјоделските производители со поедноставување на постапката за барање на субвенции. Со решението ќе се воведе можност за нови технологии, методи на производство и производи. Истотака ќе се зголеми продуктивноста и ефикасноста на користењето на ресурсите.

4.2 Фискални влијанија

Со предлог Законот нема фискални импликации бидејќи вработените од Министерство за земјоделство, шумарство и водостопанство се префрлаат во Агенција за финансиска поддршка во земјоделството и руралниот развој, местата за вработените се веќе финансирани во министерството и не предизвикуваат дополнителни фискални опторавувања.

4.3 Социјални влијанија

 Со предлог Законот за изменување и дополнување на Законот земјоделство и рурален развој ќе има влијание со можност за зголемено здружување во задруги и поголема конкурентност.

4.4 Влијанија врз животната средина

Со предлог Законот за изменување и дополнување на Законот за земјоделство и рурален развој не се врши никакво влијание врз животната средина.

4.5 Административни влијанија и трошоци –

 а) трошоци за спроведување

Не се потребни дополнителни трошоци за спроведување на законот.

Административно влијанија има бидејќи вработени во организациони единици од Министерството за земјоделство, шумарство и водостопанство кои обавуваат работни задачи за регистрирање на земјоделски стопанства и аплицирање за директни плаќања ќе се преземат од страна на Агенцијата за финансиска поддршка во земјоделството и руралниот развој.

б) трошоци за почитување на регулативата

Не се потребни дополнителни трошоци за почитување на регулативата.

**5. Консултации**

5.1 Засегнати страни и начин на вклучување

Направени се консултации со Комитетот за земјоделство, безбедност на храна, ветеринарство и фитосанитарна политика како непостојана работно тело на Владата на Република Северна Македонија и консултации и предлог заклучоци за промена на законот за земјоделство и рурален развој со цел поедноставување на апликацијата. Ќе се оддржи јавна расправа по спроведената консултација на порталот ЕНЕР.

5.2 Мислења кои се земени во предвид и зошто

Предложениот модел на превземања на вработените од Министерство за земјоделство, шумарство и водостопанство во Агенцијата за финансиска поддршка во земјоделството и руралниот развој по принцип на целосно пресликување на организационите единици, како и на бројот и видот на извршелите по структура, ниво и образование.

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните решенија (опции)

Со усвојувањето на предложените решенија во овој закон се создаваат основни предуслови за поедноставно функционирање на системот за апликација, процедурите и постапките кои ќе води еден надлежен орган од момент на апликација до спроведување на исплата за директни плаќања.

Во земјоделското производството ќе се овозможи услов за отимализација на производни трошоци и заедничка набавка или производство на материјали за производство, ќе се овозможат услови за подобра пазарната положба на земјоделските стопанства со воведување на заеднички операции за складирање и маркетинг на земјоделски производи или доработка, финализација и дистрибуција на земјоделски производи и ќе се овозможат услови за можно имплементирање на стандарди за квалитетот на земјоделските производи.

6.2 Ризици во спроведувањето и примената на секое од можните решенија (опции)

6.3 Препорачано решение со образложение

Се препорачува усвојување на предлог Законот за изменување и дополнување на Законот земјоделство и рурален развој со што ќе се воспостави Интегриран Административен Контролен Систем и ќе се зголемат можностите за здружување на земјоделските стопанства во задруги со цел поефикасно и економично работење.

**7. Спроведување на препорачаното решение**

7.1 Потреба од менување на закони и подзаконска регулатива во областа или други сродни области

Со усвојувањето на предлог Законот за изменување и дополнување на Законот за земјоделство и рурален развој се предвидува и донесување на подзаконски акти и стратегии кои произлегуваат од текстот на законот.

7.2 Потребни подзаконски акти и рок за нивно донесување

Се очекува во рок од 1 година по донесувањето на законот да се донесат следните стратегии и подзаконски акти:

* Стратегија за економско здружување на земјоделските стопанства за период од седум години,
* Правилник за поблиските услови, прифатливите трошоци, висината на вредноста на прифатливите трошоци, висината на поддршката по корисник и критериумите за избор на корисници,
* Правилник за форма и содржина за задолжително запишување на земјоделски задруги,
* Правилник за формата, содржината и начинот на водење на Регистарот за земјоделски задруги,
* Правилник за формата, содржината и начинот на водење на евиденцијата на членовите и на производствените капацитети на членовите и на задругата и
* Правилник за начинот на спроведување на контролите на самото место,

7.3 Органи на државната управа, државни органи и други органи надлежни за спроведување

Надлежен орган за спроведување на Законот за изменување и дополнување на Законот за земјоделство и рурален развој е Министерство за земјоделство, шумарство и водостопанство и Агенцијата за финансиска поддршка во земјоделството и руралниот развој.

7.4 Активности за обезбедување на ефикасно спроведување на предлогот на закон

За спроведување на законот ќе се спроведе функционална анализа за димензионирање на надлежностите на организационите единици на двете институции.

**8. Следење и евалуација**

8.1 Начин на следење на спроведувањето

Спроведување на редовни надзори над воспоставување и имплементација на одредбите од законот од страна на Министерството за земјоделство, шумарство и водостопанство и Агенцијата за финансиска поддршка во земјоделството и руралниот развој.

8.2 Евалуација на ефектите од предлогот на закон и рокови

Евалуација на ефектите ќе се врши континуирано после денот на влегување во сила на законот во делот на:

* Донесени правилници за организација и систематизација на двете институции,
* Спроведени постапки за преземање на вработените,
* Воспоставен Интегриран Административен Контролен Систем во Агенцијата за финансиска поддршка во земјоделството и руралниот развој.

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

 **потпис на министерот**